มีเลือดออกกะปริบกะปรอยหลังมีประจำเดือน2วัน มีสีน้ำตาลเข้มปวดท้องน้อย อยากทราบสาเหตุว่าเกิดจากอะไร เพราะกินยาคุมกะเนิดได้ไม่กี่วันค่ะแล้วก็เลิกกินไปแล้วตอนช่วงประจำเดือนมา
สวัสดีค่ะ การมีเลือดออกผิดปกติทางช่องคลอดที่ไม่ใช่เกิดจากรอบเดือนนั้น อาจจะมีสาเหตุจากผลข้างเคียงจากการใช้ยาคุมกำเนิด ยิ่งเป็นกรณีที่กินไม่ครบแผง มีการหยุดกลางคันระหว่างแผงอาจทำให้มีเลือดออกผิดปกติออกมาได้ สาเหตุอื่นๆเช่น เป็นฮอร์โมนจากรังไข่ไม่สมดุล การมีเนื้องอกที่มดลูกหรือปากมดลูก การติดเชื้อของอวัยวะภายในอุ้งเชิงกราน หรือการติดเชื้อของช่องคลอดหรือปากมดลูก หรือเป็นภาวะแทรกซ้อนจากการตั้งครรภ์ กรณีมีเพศสัมพันธ์ไม่ป้องกัน แต่กินยาคุมได้ไม่ครบแผง เป็นต้นควรสังเกตอาการค่ะ ว่าเลือดที่ออกมาค่อยๆหยุดไปได้เองหรือไม่ ถ้าหยุดไปได้เองภายใน 1-3 วัน ออกมาแค่ไม่มาก อาจเป็นผลข้างเคียงจากยาคุมกำเนิด แต่หากเลือดยังออกมากขึ้น ปวดหน่วงท้องน้อยร่วมด้วย อาจเป็นความผิดปกติจากสาเหตุอื่นๆดังกล่าวไปได้ ให้รีบไปพบแพทย์ เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง